Вита шоколадова торта с малини ♥ chocolate raspberry cake
### Какво ще кажета за торта? А за шоколадова торта? А за шоколадова торта с малини?


### Петъчно ви предлагам точно такава разкошна **шоколадова торта с малини**, която да си приготвите с повод или без повод. При всички положения ще оцвети и овкуси деня ви и ще ви усмихне!


### 


### **Необходими продукти:**


### *за торта с диаметър 16 см*


### **За блата**


### 6 яйца


### 75 г масло


### 210 г брашно


### 120 г пудра захар


### 1 ч.л. бакпулвер


### щипка сол


### 2 с.л. какао


### 1 ч.л. ванилов екстракт


### **За малинов крем с рикота**


### 250 г рикота, на стайна температура


### 50 г пудра захар


### 50 г меко масло


### 60 мл сметана


### фино настърганата кора на 1 лайм


### ¼ ч.л. ванилов екстракт


### 150 г малиново сладко


### 3-4 с.л. бял ром, за поръсване на блатовете


### **За шоколадовия крем:**


### 120 г натурален шоколад


### 50 г масло


### 250 г маскарпоне, на стайна температура


### 50 мл. Сметана


### 25 г захар


### За декорация:


### свежи малини


### какао на прах


### ядлив златен прах


### [Вита шоколадова торта с малини ♥ chocolate raspberry cake](https://culinarywithme.com/wp-content/uploads/2019/11/cake_2_web.jpg)


### **Начин на приготвяне:**


### Загрейте фурната на 180С и застелете тава с размери 35 х 25 с хартия за печене.


### В голяма купа разбийте яйцата.


### На слаб огън разтопете маслото и го добавете на струя и при непрекъснато разбиване към яйцата.


### Пресейте брашното, пудрата захар, бакпулвера, солта и какаото и на части добавете сухите съставки към яйчената смес. Разбийте добре и добавете ваниловия екстракт.


### Прехвърлете сместа в подготвената тава и заравнете.


### Печете за 20 мин. или до готовност, като проверявате с клечка.


### Охладете блата напълно преди да сглобите тортата.


### През това време подгответе малиновия крем с рикота.


### Разбийте рикотата, захарта, маслото и сметаната до хомогенна смес. Добавете кората от лайм, ваниловия екстракт и сметаната и разбъркайте.


### Първо измерете височината на тортения ринг за да нарежете на ленти блата със същия размер. В моя случай 8,5 см. Нарежете ленти по дължина (в моя случай 2 броя) и с широчина на лентата, равна на височината на ринга.


### Всяка лента надупчете с клечка и поръсете с бял ром. Намажете с получения крем с рикота.


### Навийте на руло първата лента и изправете върху подходяща чиния за сервиране. Около първото руло, увийте и втората лента, като придържате плътно. Стегнете с тортен ринг, предварително намазан с масло и подравнете с нож. Опаковайте в домакинско фолио и съхранявайте в хладилник за 6-8 часа, а най-добре за едно денонощие.


### Следва шоколадовия крем, който ще обгърне тортата.


### Разтопете шоколада, заедно с маслото на водна баня, като разбърквате отвреме-навреме до гладка, лъскава смес. Дръпнете настрани и леко охладете.


### На бавна скорост разбийте маскарпонето.


### В отделна купа разбийте сметаната и захарта.


### Към маскарпонето добавете на струя разтопения шоколад при непрекъснато разбиване, до получаването на гладка, еднородна смес.


### Добавете разбитата сметана и леко разбъркайте с шпатула до получаването на гладък крем.


### Поставете в хладилник за 30-40 минути, колкото крема да стегне и да работите по-лесно с него.


### Отстранете ринга от тортата и нанесете шоколадов крем по повърхността и по бордовете. Заравнете и загладете.


### С остатъка от крема напълнете пош със звездовиден накрайник и нанесете различни по големина рози в еденя край на тортата.


### Поръсете с какао по повърхността. Добавете малко свежи малини и поръъсете с ядлив златен прашец.


### [Вита шоколадова торта с малини ♥ chocolate raspberry cake](https://culinarywithme.com/wp-content/uploads/2019/11/cake_1_web.jpg)




---


### *Рецепта за тази вита, шоколадова торта е реализирана с любезното съдействие на [kaufland](https://www.kaufland.bg/), където може да отгкриете всички продукти за нея.*




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

